பிரான்சு மீதான நேச நாட்டுக் கடல்வழிப் படையெடுப்பு ஜூன் 6, 1944ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. இச்சண்டைத் தொடரின் ஒரு பகுதியே வில்லெர்ஸ்-போக்காஜ் சண்டை. கான் சண்டையின் போக்கில் கான் நகருக்கு மேற்கே ஜெர்மானிய பாதுகாவல் நிலைகளில் வில்லெர்ஸ்-போகாஜ் நகர் அருகே ஒரு தற்காலிக பலவீனப் பகுதி உருவானது. இதனைப் பயன்படுத்தி அவ்விடத்தில் ஊடுருவித் தாக்க பிரிட்டானிய 7வது கவச <MASK> 22வது கவச பிரிகெட் அனுப்பப்பட்டது. ஜூன் 13ம் தேதி வில்லெர்ஸ் போக்காஜ் நகரைச் சுற்றி வளைத்துக் கைப்பற்ற 22வது பிரிகேடின் டாங்குகள் முயன்றன. ஆனால் வில்லெர்ஸ்-போக்காஜில் நிறுத்தப்பட்டிருந்த 101வது எஸ். எஸ் கனரக கவச பட்டாலியன் பிரிட்டானிய டாங்குகளைப் பொறி வைத்து தாக்கியது.
வில்லெர்ஸ்-போக்காஜ் சண்டை
கான் பிரான்சின் டிவிசனின் பட்டாலியன்